Bulldoser

En bulldoser eller bulldozer, også bare dozer er et beltekjøretøy med frontskjær som blir brukt til tungt anleggsarbeid, som planeringsarbeid i ulendt terreng, veiarbeid for å flytte store mengder jord, sand, pukk og annet tilsvarende materiale. Beltene på bulldoseren har stor overflate, og derfor har maskinen lavt marktrykk. Dette gjør at bulldosere kan arbeide på løst eller vått underlag der andre maskiner ikke får grep og kan ta seg frem. Bulldosere blir produsert i mange forskjellige størrelser, med vekt fra noen få tonn til 150 tonn.

 Navnet 
Ordet bulldoser kommer av amerikansk engelsk to bulldoze, som betyr å tvinge noen ved bruk av skremsel og makt. Ordet ble først brukt i den amerikanske delstaten Louisiana om en hvit mann som ved valg søkte å skremme svarte personer til å stemme på en bestemt måte. Senere ble navnet brukt om senkesmier eller større presser, mens det i dag er så godt som ensbetydende med anleggsmaskinen bulldoser.
miniatyr|Verdens største bulldoser

 Verdens største 
Komatsu D575A har tittelen som verdens største bulldoser. Bulldoseren blir produsert av Komatsu Ltd i Japan, og blir brukt innen gruvedrift i land som USA, Canada og Australia.

Bulldoseren veier 152.6 tonn, og har et skjær som er 7,4 meter bred og 3,6 meter høy. Maskinen er 4,88 meter høy og 11,71 meter lang.

 Militær bruk 
mini|IDF Caterpillar D9 pansret bulldoser.
Bulldosere som brukes av ingeniørtropper er ofte utstyrt med rustning for å beskytte sjåføren slik at bulldosere kan operere i kampsoner. Den mest dokumenterte bruken er den israelske militære militariserte Caterpillar D9, som brukes til for jordflytting, fjerning av terrenghindringer, åpning av ruter og detonering av eksplosive ladninger. IDF brukte pansrede bulldosere i utstrakt grad under Operasjon Regnbue der de ble brukt til å rykke opp Gazastripens smuglertunneler og ødelegge boligområder, vannbrønner, rør og jordbruksland for å utvide den militære buffersonen langs Philadelphikorridoren. Denne bruken vakte kritikk mot både bruken og leverandørene av pansrede bulldosere fra menneskerettighetsorganisasjoner som Human Rights Watch, som oppfordret Caterpillar til å slutte med salget av bulldosere til IDF. Bruken av bulldosere ble sett på som nødvendig av israelske myndigheter for å rive opp smuglertunneler, ødelegge hus brukt av palestinske skyttere og utvide buffersonen.

 Referanser 

Kategori:Beltekjøretøyer
Kategori:Anleggsmaskiner